CELEX: 31991R3261
Language: el
Date: 1991-11-08 00:00:00
Title: Κανονισμός ( ΕΟΚ ) αριθ. 3261/91 της Επιτροπής της 8ης Νοεμβρίου 1991, για προσωρινή παρέκκλιση από τον κανονισμό ( ΕΟΚ ) αριθ. 2921/90 σχετικά με τη χορήγηση ενισχύσεων στο αποκορυφωμένο γάλα για την παρασκευή καζεΐνης και καζεΐνικών αλάτων, για το έδαφος της πρώην Λαοκρατικής Δημοκρατίας της Γερμανίας

Avis juridique important

|

31991R3261

Κανονισμός ( ΕΟΚ ) αριθ. 3261/91 της Επιτροπής της 8ης Νοεμβρίου 1991, για προσωρινή παρέκκλιση από τον κανονισμό ( ΕΟΚ ) αριθ. 2921/90 σχετικά με τη χορήγηση ενισχύσεων στο αποκορυφωμένο γάλα για την παρασκευή καζεΐνης και καζεΐνικών αλάτων, για το έδαφος της πρώην Λαοκρατικής Δημοκρατίας της Γερμανίας  

Επίσημη Εφημερίδα αριθ. L 308 της 09/11/1991 σ. 0023 - 0023

ΚΑΝΟΝΙΣΜΟΣ (ΕΟΚ) αριθ. 3261/91 ΤΗΣ ΕΠΙΤΡΟΠΗΣ  της 8ης Νοεμβρίου 1991  για προσωρινή παρέκκλιση από τον κανονισμό (ΕΟΚ) αριθ. 2921/90 σχετικά με τη χορήγηση ενισχύσεων στο αποκορυφωμένο γάλα για την παρασκευή καζεΐνης και καζεϊνικών αλάτων, για το  έδαφος της πρώην Λαοκρατικής Δημοκρατίας της ΓερμανίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1630/91 (2), και ιδίως το  άρθρο 11 παράγραφος 3,  Εκτιμώντας:  ότι το παράρτημα Ι του κανονισμού (ΕΟΚ) αριθ. 2921/90 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1768/91 (4), προβλέπει τις προδιαγραφές συνθέσεως στις οποίες πρέπει να ανταποκρίνονται οι όξινες καζεΐνες για να μπορούν να  επωφεληθούν της ενισχύσεως που προβλέπεται στον εν λόγω κανονισμό- ότι, δεδομένων των δυσκολιών προσαρμογής στους όρους της κοινοτικής αγοράς της γαλακτοπαραγωγής της πρώην Λαοκρατικής Δημοκρατίας της Γερμανίας, και προκειμένου να διακυβευθεί η επιβίωση  των εν λόγω επιχειρήσεων με την επιβολή σημαντικών οικονομικών κυρώσεων, πρέπει να υπάρξει προσωρινή παρέκκλιση από τις προαναφερθείσες προδιαγραφές-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση στο παράρτημα Ι σημείο 1 του κανονισμού (ΕΟΚ) αριθ. 2921/90, οι μέγιστες περιεκτικότητες σε λιπαρές ουσίες και σε ελεύθερα οξέα αυξάνονται σε 2,80 και 0,70 % αντιστοίχως, για τις όξινες καζεΐνες που παρασκευάζονται στο έδαφος  της πρώην Λαοκρατικής Δημοκρατίας της Γερμανίας κατά τη διάρκεια της περιόδου από τις 15 Οκτωβρίου 1990 έως τις 31 Μαρτίου 1991.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Νοεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 148 της 28. 6. 1968, σ. 13. (2) ΕΕ αριθ. L 150 της 15. 6. 1991, σ. 19. (3) ΕΕ αριθ. L 279 της 11. 10. 1990, σ. 22. (4) ΕΕ αριθ. L 158 της 22. 6. 1991, σ. 49.